Si voleu veure en Bilbeny en directe no us perdeu el progrma Millenium del disabte que ve! I a més, passen la seva pel·lícula de L'Apropiació del Descobriment d'Amèrica!!!! Un any i mig més tard, el presentador del programa complexi la seva promesa!! TELEVISIÓ (TV3), 13.05.2006 Programa MILLENNIUM (TV3) El programa de Televisió de Catalunya, MILLENNIUM, dedicarà la seva propera emissió al descobridor d'Amèrica emeten la pel·lícula L'Apropiació del Descobriment d'Amèrica: Una Conspiració d'Estat?, i posteriorment una taula rodona amb Cosuelo Varela, Jaume Aymar i Jordi Bilbeny com a convidats. Lloc: Televisió de Catalunya - TV3. Data i hora: Dissabte 13 de maig a 11 del vespre (TVCi : 07/05/2006 21:35 / 09/05/2006 03:45). 
Un detall que no es menciona al documental... Sabieu que fins al regnat de Carles III ( cap mitjans del s. XVIII ), aragonesos, illencs, catalans i valencians tenien prohibit anar-hi a Amèrica ? Es considerava que aquell continent pertanyia a Castella, mentre que Aragó devia estendre´s cap Orient, la qual cosa ja era pràcticament impossible per la pèrdua económica de les guerra Civil Catalana, i les Germanies. 
Això és història oficial, la mateixa que diu que Colom era un llaner genovès, plebeu i analfabet que va viure a les corts més importants del moment i que va ser Virrei de les Índies amb caracter hereditari, o sigui, que va fundar una dinastia paral·lela a Amèrica. O sigui, directament mentida. 
O sigui, directament mentida. Hum... deixant de banda els altres temes que treus, em centraré en el punt que esmenta n'Oscar. Una de les concessions que va fer Felip d'Anjou, futur rei Felip IV de Catalunya, a les Corts del 1701 celebrades a Barcelona, va ser el donar permís perquè dos vaixells catalans poguessin accedir cada any directament al mercat americà. Abans d'aquesta concessió no podien. A les corts de 1705-06, en les quals van acceptar com a rei n'Arxiduc Carles, aquesta concessió va passar de dos a quatre vaixells. Les constitucions produïdes a aquestes Corts es van conservar tant als arxius catalans com als austríacs (on en Carles va ser emperador). Vols dir que la suposada manipulació castellano-espanyola va arribar no nomès als documents catalans sinó també als austríacs? M'expliques com? 
No conec els detalls, però si que vull recordar que la manipulació dels llibres sobre Amèrica comença precisament amb els Austries, amb en Felip I (II de Castella). Els Austries van manipular no només els arxius catalans en benefici de Castella, sinó també els portuguesos (domini austriac fins el 1640). Per tant, no és d'estranyar que la manipulació es produís en tots els regnes que dominaven aquesta dinastia. Que els catalans preferissin els Austria i no els borbons en la guerra de Successió era triar el mal menor, ja que haurien mantingut els furs i les institucions pròpies, però açò no vol dir que no manipulsassin el que els convingués. A més, un detall, si mentre a Catalunya governava l'Arxiduc Carles a Castella continuava en Felip d'Anjou... Si Amèrica era castellana com podia En Carles donar una concessió sobre uns regnes americans que no tenia? L'arxiduc Carles d'Austria mai no va ser rei a Castella no? Açò no em quadra... 
No conec els detalls, però si que vull recordar que la manipulació dels llibres sobre Amèrica comença precisament amb els Austries, amb en Felip I (II de Castella) Ep, que jo estic parlant dels altres Austries, els austríacs. Per parlar amb precissió, tu et refereixes als Hapsburg descendents de Carles I que regnaren a Castella, Catalunya, etc..., els anomenats "Austries hispànics", mentre que jo parlo dels Hapsburg que regnaren a Austria i la resta dels dominis centreeuropeus. Són dues branques de la mateixa família, però que formaren dinasties totalment separades i sense cap relació especial entre elles. A més, un detall, si mentre a Catalunya governava l'Arxiduc Carles a Castella continuava en Felip d'Anjou... Si Amèrica era castellana com podia En Carles donar una concessió sobre uns regnes americans que no tenia? L'arxiduc Carles d'Austria mai no va ser rei a Castella no? L'Arxiduc pretenia ser l'hereu de totes les possessions dels Austries hispànics, i això incloïa Castella. Sempre va lluitar per totes les posessions, i així desprès de controlar Catalunya, el País Valencià i Aragó va invair Castella (va arribar a entrar a Madrid dos cops, però va sortir-ne escaldat). Ell es considerava rei de tota l'herència dels Austries, incloent Castella, i aspirava a confirmar aquesta aspiració per les armes. Com a tal rei, feia les concessions que creia oportunes. Altra cosa és que les poguera fer efectives; i mai no ho van ser, perquè mai va arribar a dominar Castella ni les colònies americanes. 
Açò darrer que dieu,  Josep Maria  i Oscar, sembla que té sentit. No sabia això de les dues dinasties austriaques, ni allò del control sobre la lluna, és genial, merci... Pensau però que els reis en persona no escriuen documents, i que fos quina fos la dinastia que va protagonitzar la manipulació, els qui ho materialitzaven eren els censors, i la Inquisició (precisament s. XV-XVIII) hi devia tenir un paper important en aquests fets. A vegades s'han de veure els documents no només per qui els signa sinó pensant en qui els degué redactar, revisar, traduir, retocar, etc... En fi, jo no puc assegurar res, m'estic basant en el que he après d'en Bilbeny a la web de la FEHC.
Pensau però que els reis en persona no escriuen documents, i que fos quina fos la dinastia que va protagonitzar la manipulació, els qui ho materialitzaven eren els censors, i la Inquisició (precisament s. XV-XVIII) hi devia tenir un paper important en aquests fets. Quan les Corts de 1705-06, Catalunya estava sota control dels austracistes (la majoria dels catalans) i de l'Arxiduc Carles, i enfrontada a Castella i els borbònics. Les Constitucions (així s'anomenava el conjunt de lleis) aprovades en unes Corts eren uns documents públics, que s'imprimien de forma oficial, i que un cop impresos eren revissats (en alguna ocasió el rei va intentar canviar alguna cosa al imprimir-ho). La seva redacció havia de ser l'aprovada pels membres de les Corts i tal com constava que s'havia votat. Obviament, la Inquisició no hi pintava res en aquests documents, i no passaven cap censura ni revissió per part d'aquesta. Tampoc poden haver fet res els traductors, perquè no hi ha hagut cap traducció: els documents són els originals catalans. No veig de quina manera els suposats censors castellans podien haver modificat els documents que es van imprimir a la Catalunya amb la qual estaven en guerra, i que desprès van anar a Austria, on mai no van tenir cap poder. En fi, jo no puc assegurar res, m'estic basant en el que he après d'en Bilbeny a la web de la FEHC. Doncs ves amb compte. Les teories d'en Bilbeny són interessants, amb punts molt intrigants, però no són la veritat absoluta, i ben bé podrien ser errònies totalment o en part. Cal prendre-les amb una sana precaució. 
Doncs ves amb compte. Les teories d'en Bilbeny són interessants, amb punts molt intrigants, però no són la veritat absoluta, i ben bé podrien ser errònies totalment o en part. Cal prendre-les amb una sana precaució. Que deu tenir errors n'estic convençut, tothom en té. No et preocupis, que en veritats absolutes no hi crec. De totes maneres, el que sembla segons aquestes teories és que la presència catalana a Amèrica degué anar desapareixent en favor de Castella, i més com més conflicitva resultava Catalunya per la Corona. Esperem que aquests dubtes es vagin aclarint amb el temps! 
De totes maneres, el que sembla segons aquestes teories és que la presència catalana a Amèrica degué anar desapareixent en favor de Castella, i més com més conflicitva resultava Catalunya per la Corona. Potser. No he llegit cap explicació d'aquest procès, no sé com s'ho maneguen els partidaris d'aquestes teories. El cas és que n'Oscar esmenta que va ser Carles III qui va permetre el lliure comerç amb Amèrica (no nomès als catalans), i que fins llavors els catalans ho tenien restringit. Les constitucions que esmento indiquen bastant fortament que com a mínim a finals del s.XVII i principis del XVIII aquesta restricció existia, no era cap invenció.